קטלינג

קֶטֶלִינג (באנגלית: Kettling) היא טקטיקה משטרתית לשליטה בקהל במהלך הפגנות או מחאות. השיטה כרוכה בריכוז וכיתור הקהל באמצעות שרשרת אנושית גדולה של שוטרים לאזור מתוחם ומוגבל. מפגינים נאלצים לעזוב דרך יציאה בשליטת המשטרה או שיציאתם נמנעת, והם נותרים כלואים וחשופים למעצרים המוניים. הטקטיקה שנויה במחלוקת, בין היתר מכיוון שהיא מביאה למעצרם של עוברי אורח רגילים כמו גם מפגינים. ביקורת נוספת היא שבאמצעות קטלינג המשטרה כולאת מפגינים שלווים כדי לעורר אצלם זעם ולחמם את האווירה ושזו למעשה פרובוקציה שנעשית במטרה לייצר עימות ולהפליל את המפגינים. במרץ 2012 פסק בית הדין האירופי לזכויות אדם שקטלינג הוא חוקי. המונח "קטלינג" מהמילה Kettle - באנגלית קומקום - הוא דימוי, המדמה את בלימתם של המפגינים לבלימת החום והאדים בתוך קומקום ביתי. השימוש באנגלית מודרנית עשוי להגיע מהביטוי "קסל" (Kessel) - קדירה בגרמנית - מושג המתאר צבא מוקף שעומד להיות מושמד על ידי כוח יריב. קדירה צפויה להיות "רותחת" בפעילות קרבית, כאשר כוחות האויב הגדולים עדיין מסוגלים להציע התנגדות "לוהטת" בשלבים הראשונים של הכיתור, ועל כן יש להכילם ולצופפם אך לא לחתור למגע. באמצעות ריכוז המפגינים במתחם מוגבל, הטקטיקה מונעת מהקהל הגדול להתפרק לקהלים קטנים יותר. קהלים קטנים יותר יצריכו את כוחות המשטרה לרדוף אחריהם באופן פרטני, וכתוצאה מכך גם כוחות השיטור יצטרכו להתפרק לקבוצות קטנות יותר. לאחר היווצרות שרשרת הקטלינג, החבל מתהדק ומאפשר גמישות טקטית למשטרה בהתמודדות עם המפגינים. לאחר הידוק השרשרת המשטרתית, הכיתור יכול להמשך שעות רבות: המטרה לכאורה היא להשאיר מפגינים "אלימים" עייפים מכדי לעשות דבר מלבד לחזור הביתה. פיטר וודינגטון (אנ'), סוציולוג וקצין משטרה בדימוס שסייע בפיתוח התיאוריה שמאחורי שיטת קטלינג, כתב: "אני מאמין באמונה שלמה שההכלה מצליחה להחזיר את הסדר על ידי שימוש בשעמום ככלי הנשק העיקרי שלה, ולא פחד כאשר אנשים בורחים משוטרים הרצים לקראתם עם אלות." קטלינג ספגה ביקורת על היותה טקטיקה חסרת הבחנה המובילה למעצרם ועיכובם של אזרחים שומרי חוק ועוברי אורח תמימים. בחלק מהמקרים מדווח כי מן המפגינים נשללה גישה למתקני מזון, מים ושירותים במשך שעות רבות. ביקורת נוספת הושמעה כי במקרים מסוימים הטקטיקה שימשה ליצירת עימותים במטרה להסית את המוקד של השיח הציבורי. במדינות מסוימות הטקטיקה הובילה לעתירות בערכאות משפטיות בעילה של הפרות זכויות אדם. במחאות על הרג המפגינים בעזה ובעקבות העברת שגרירות ארצות הברית לירושלים במאי 2018 נעשה שימוש נרחב בטקטיקת קטלינג בידי משטרת ישראל בירושלים וחיפה. עשרות נעצרו לאחר שכותרו למשך שעות. בין המכותרים בקטלינג היו גם חברי כנסת מטעם הרשימה המשותפת. בהפגנות מול המעון הרשמי של ראש הממשלה בקיץ 2020, השתמשה המשטרה בטקטיקת קטלינג מספר פעמים ומנעה ממפגינים המעוניינים לעזוב את מתחם ההפגנה מלצאת. ביקורת שהועלתה היא שהטקטיקה משמשת להרתעת מפגינים מלהגיע למחאה בשל הצפיפות הגבוהה והמסוכנת שהיא יוצרת ובמסגרת מגפת הקורונה. שימוש בטקטיקה זו נעשה גם בהפגנות בתל אביב. ב-27 ביוני 2010, 200 אנשים, כולל מפגינים, עוברי אורח ועיתונאים, כותרו בקטלינג בטורונטו בצומת הרחובות קווינז ושדרת ספדינה במהלך הפגנות פסגת ה-G20. כמה מאות אנשים כותרו גם הם מחוץ למלון נובוטל בטיילת ונעצרו. שנה לאחר מכן התחייבה משטרת טורונטו כי לעולם לא תשוב להשתמש בטקטיקת קטלינג. באוגוסט 2015 הורשע רב פקד דייוויד 'מארק' פנטון בשני אישומים של מעצר שלא-כדין ובאישום אחד של התנהגות בלתי-הולמת, עבירות משמעת לפי חוק המשטרה הקנדי, בגין הוראת הקטלינג משנת 2010. עם זאת, השופט שהרשיע את פנטון הבהיר גם כי "האמור, הכלה או קטלינג אינו בלתי-חוקי". על גשר גליוטר בליון, ב-20 באוקטובר 2010, כמה מאות מפגינים כותרו בקטלינג למספר שעות. למחרת בכיכר בלקור, כ-500 אזרחים ומפגינים שהגנו על הפנסיה הציבורית כותרו בקטלינג צר במשך שש שעות ללא אוכל ומים על ידי כוחות המשטרה והצבא. נמנע מהם לצעוד, וכוחות המשטרה הפעילו גז מדמיע ותותחי מים כנגד המכותרים. דוגמה מוקדמת לשימוש בקטלינג בוצעה על ידי המשטרה הפדרלית של גרמניה בשנת 1986: ב-8 במאי, כיתרה משטרת המבורג כ-800 איש בקטלינג במשך שעות במהלך הפגנת מחאה של התנועה לפירוק נשק גרעיני בהמבורג, . טקטיקות קטלינג גרמניות מבחינות בין עוצר נייח (Polizeikessel) ועוצר נייד, בה מפגינים מוקפים בשרשרת משטרתית ניידת בזמן שהם צועדים (Wanderkessel). סוגים אלה של שרשרת משטרתית אומצו גם במדינות אחרות כדוגמת בריטניה. קטלינג הועמד לערעור בבתי המשפט בגרמניה במספר הזדמנויות. הקטלינג בהמבורג משנת 1986 נמצא לא-חוקי בידי בית המשפט המינהלי בהמבורג. בית המשפט המחוזי מצא את המשטרה הגרמנית אשמה בשלילת חירות אישית שלא כדין. בעקבות מחאה נגד הגרעין בשנת 2002 בהיצקר שבסקסוניה התחתונה, עתרה מפגינה לבית המשפט מכיוון שנמנעה ממנה גישה לשירותים כשהוחזקה בתוך קטלינג משטרתי. בית המשפט המחוזי מצא כי היא זכתה ליחס לא-אנושי וכי המשטרה נהגה שלא כדין. כחלק מהפגנות מתמשכות נגד הגלובליזציה והפגנות מוקדמות נגד הפלישה הממשמשת ובאה לעיראק, כמה מאות מפגינים ועוברי אורח כותרו בקטלינג בפארק פרשינג שבבירה ונעצרו. כתוצאה מהשימוש בקטלינג והמעצרים הביאו העצורים מספר תובענות ייצוגיות גדולות, וזכו בהם לפיצויים שוברי-שיאים, והחל שיח ציבורי מתמשך כדי להגביל את השימוש בטקטיקה. בשנת 2012 העיר שיקגו הסכימה להסדר תובענה ייצוגית בסך 6.2 מיליון דולר בגין מעצרים המוניים של מפגינים ועוברי אורח שכותרו בקטלינג במהלך מחאה גדולה לציון תחילת הפלישה לעיראק. לאחר שעצרו וגרמו ל-8,000 צועדים להסתובב סמוך לצומת הרחובות אוק ושדרת מישיגן, עיכבה משטרת שיקגו שלא כדין במשך כמה שעות למעלה מ-1,000 איש שכותרו בשדרת שיקגו בין מישיגן לדרך מייס ואן דר רוה, ובסופו של דבר עצרו יותר מ-900 איש ללא סיבה סבירה. בתגובה להפגנות כיבוש וול סטריט בעיר ניו יורק, המשטרה השתמשה באמצעי גידור שלג פיזיים (אנ') כדי להכיל את קהל המפגינים. ב-20 בינואר 2017 שוטרים בוושינגטון די. סי. השתמשו בקטלינג כנגד קבוצה גדולה של מפגינים בצומת הרחובות 12 ו-L. בין העצורים היו מספר עיתונאים, אשר חלקם הואשמו בעבירות התפרעות. בחודשים מאי ויוני 2020, ערים רבות בארצות הברית חוו הפגנות בפריסה ארצית, מהומות וביזה בעקבות רצח ג'ורג' פלויד. המשטרה במספר תחומי שיפוט השתמשו בקטלינג כדי ללכוד ולתקוף מפגינים באמצעות כלי נשק כמו גז מדמיע, ריסוס פלפל, כדורי גומי ואלות. קטלינג שימש את משטרת ניו יורק כדי למנוע ממפגינים שלווים לצאת מהרחובות לפני החלת עוצר לילי ובהמשך להשתמש בהפרת העוצר כהצדקה לתקיפה ולמעצר של מפגינים. ב-2 ביוני 2020, לכדה משטרת ניו יורק בקטלינג 5,000 מפגינים על גשר מנהטן במשך כמעט שעה לפני שנתנה להם להתפזר לצד הברוקליני של הגשר. Joyce, Julian (16 באפריל 2009). "Police 'kettle' tactic feels the heat". BBC News. נבדק ב-18 באפריל 2009. {{cite news}}: (עזרה) אורן זיו, הטקטיקה החדשה של המשטרה נגד המפגינים למען עזה, באתר שיחה מקומית, ‏21.5.2018 "European court says 'kettling' tactics in 2001 lawful". BBC News. 15 במרץ 2012. נבדק ב-15 במרץ 2012. {{cite news}}: (עזרה) Joyce, Julian (9 בדצמבר 2010). "Police 'kettle' tactic feels the heat". BBC. {{cite news}}: (עזרה) Campbell, Duncan (3 באפריל 2009). "Did the handling of the G20 protests reveal the future of policing?". The Guardian. London. נבדק ב-6 באפריל 2009. {{cite news}}: (עזרה) Szalavitz, Maia. "Bystander Psychology: Why Some Witnesses to Crime Do Nothing". Waddington, Peter (21 באפריל 2009). "At boiling point: Policing and crowd control expert, Professor Peter Waddington, assesses the controversial 'kettling' technique employed at the G20 conference". Birmingham Post. p. 21. {{cite news}}: (עזרה) Laville, Sandra; Campbell, Duncan (3 באפריל 2009). "Baton charges and kettling". London: Guardian. נבדק ב-6 באפריל 2009. {{cite news}}: (עזרה) Hudson, Alastair (20 בינואר 2011). "Defeated by violence and silence". London: TSL Education. {{cite news}}: (עזרה) עו״ד גבי לסקי, כיצד המשטרה מרתיעה מפגינים מלהגיע להפגנות? טוב ששאלת!, באתר פייסבוק Poisson, Jayme (29 ביוני 2010). "'Kettling' police tactic controversial everywhere it was used". The Toronto Star. נבדק ב-1 ביולי 2010. {{cite news}}: (עזרה) Poisson, Jaume (22 ביוני 2011). "Exclusive: Toronto police swear off G20 kettling tactic". The Toronto Star. נבדק ב-15 באוגוסט 2011. {{cite news}}: (עזרה) Wendy Gillis (25 באוגוסט 2015). "G20 commander apologizes after being convicted of misconduct". Toronto Star. נבדק ב-19 בנובמבר 2015. {{cite web}}: (עזרה) Cara McKenna, The Canadian Press (25 באוגוסט 2015). "More than five years later, senior officer found guilty over mass arrests, 'kettling' at 2010 G20 protests". National Post. נבדק ב-23 בדצמבר 2017. {{cite web}}: (עזרה) "Témoignages sur la prison à ciel ouvert" (בצרפתית). rebellyon.info. 2010-10-22. "Hamburg Heiligengeistfeld 8. Juni 1986" (בגרמנית). Nadir. נבדק ב-2009-04-19. Polizeiterror gegen AKW-Gegner/innen - 800 Menschen einen Tag eingekesselt (Police terror against anti-nuclear activists - 800 people kettled in one day) See also Polizeikessel and Wanderkessel (German Wikipedia) "Gericht: Klo-Verbot ist menschenunwürdig (Court: Toilet ban is inhumane)". castor.de (בגרמנית). Elbe-Jeetzel-Zeitung. 2004-10-23. אורכב מ-המקור ב-2009-04-08. נבדק ב-2009-04-19. Castor-Ankunft 2002: Frau musste Notdurft im Polizeikessel verrichten - Urteil: Polizei handelte rechtswidrig (Castor protest 2002: woman had to answer call of nature in police cordon - Judgement: Police acted unlawfully) "PCJF and U.S. Gov't reach $2.2 million settlement over 2002 mass arrests, includes landmark reforms in U.S. Park Police practices". "City reaches $6.2 mil settlement in 2003 Chicago protest lawsuit". Crain's Chicago Business. Chicago. Associated Press. 9 בפברואר 2012. נבדק ב-22 בינואר 2017. {{cite news}}: (עזרה) News, ABC. "80 Reported Arrested in Wall Street Protest". ABC News. Wells, Matt (25 בספטמבר 2011). "Police crack down on 'Occupy Wall Street' protests". The Guardian. London. {{cite news}}: (עזרה) Swaine, Jon (24 בינואר 2017). "Four more journalists get felony charges after covering inauguration unrest". {{cite web}}: (עזרה) Watkins, Ali (5 ביוני 2020). "'Kettling' of Peaceful Protesters Shows Aggressive Shift by N.Y. Police". The New York Times. נבדק ב-6 ביוני 2020. {{cite news}}: (עזרה) Groundwater, Colin. ""Kettling" Is Supposed to Defuse Protests—Instead, It Does the Opposite". GQ (באנגלית). נבדק ב-2020-06-06. Falconer, Rebecca. "AOC slams NYPD over reports of police kettling in protesters on Manhattan Bridge". Axios (באנגלית). נבדק ב-2020-06-06.